Súradnice: 49°17′27″S 19°53′18″V﻿ / ﻿49,29083°S 19,88833°V﻿ / 49.29083; 19.88833

**Kościelisko** je poľská dedina, ktorá leží päť kilometrov západne od Zakopaného. Tvorí ju 21 osád, ktoré sú roztratené na poľanách a stráňach Palenicy Kościeliskiej a Butorowego Wierchu na západnej strane Gubalowského podhoria (nazývané tiež Pasmem Gubałowskim) v Podtatranskej brázde.

Z histórie
----------

Obec vznikla v 17. a 18. storočí na miestach pastierskej a banskej činnosti. Na lesných poľanách vyrástli malé skupiny domov. Pôvodne sa volala Poľana Kościeliska. Tvorili osady, ktoré sa v miestnych kronikách uvádzajú ako: Blachówka (1623), Budzówka, Butorów, Chotarz, Czajki, Górkówka, Gronik, Groń, Karpielówka, Kierpcówka, Kiry (1646), Nędzówka, Pająkówka, Pitoniówka, Rysulówka, Sobiczkowa, Staszelówka, Sywarne, Szeligówka, Wojdyłówka. 

Najskôr tu boli pastieri. Po nich v 18. storočí kráľ Stanislav August dal priviesť baníkov a hutníkov z Nemecka a zo Spiša, ktorí mali dobývať a spracúvať železnú rudu. Založili na východných svahoch Ornaku v hornej časti Doliny Kościeliskej prvú baňu. Vyťaženú rudu potom prevážali do dolnej časti doliny na spracovanie. Prvú pec na tavenie postavili v roku 1767. V jej okolí vyrástli ďalšie obytné domy, mlyn a hostinec. Rudu ťažili aj v bani Maturka v Stołoch a na iných miestach.

Od roku 1790 Kościelisko patrilo k Zakopanému. Žilo tu okolo 500 obyvateľov. Do kostola chodili v Zakopanom. Až v roku 1916 tu postavili nový kostol, farnosť zriadili v roku 1923. Vtedy tu žilo už tisíc ľudí. V Kościelisku sa narodilo a žilo veľa významných Poliakov. Napríklad literáti Andrzej Stopka Nazimek a Stanislaw Nędza Kubiniec. Žil tu legendárny goral horský vodca Jan Krzeptowski–Sabała, vlastným menom Jan Krzeptowski a mnohí iní. V prezidentskej rezidencii tu oddychovali poľskí prezidenti Wojciech Jaruzelski, Lech Wałęsa i Aleksander Kwaśniewski.Kościelisko V rokoch 1973 – 1977 bola obec sídlom gminy Kościelisko-Witów. Po niekoľkých rokoch bola gmina včlenená do gminy Tatrzańskiej. Gmina Kościelisko bola obnovená v roku 1994. Kościelisko je často nazývané „Sercem Podhala" (Srdcom Podhalia).

Športové a turistické stredisko
-------------------------------

Okrem toho, že je východiskom mnohých vysokohorských tatranských turistických trás, je aj miestom, kde sa usporadúvajú biatlonové súťaže. Konajú sa tu mnohé kultúrne a spoločenské podujatia, na ktorých sa prezentuje najmä goralský folklór, zvyky a obyčaje. Centrum Kościeliska sa nachádza v osade Szeligówka. Tu stojí kostol sv. Kazimira. Turistické trasy sa začínajú dva kilometre južnejšie pri osade Kiry. 
V okolí obce sú hotely a penzióny, dobré autobusové spoje a lyžiarske vleky, cyklistické chodníky a ihriská.Sú tu dobré podmienky na bežecké lyžovanie a zjazdové lyžovanie. Kościelisko

Referencie
----------

1. ↑  KOLLÁR, Daniel; LACIKA, Ján; MALARZ, Roman. *Slovensko-poľské Tatry*. prvé. vyd. Bratislava : Dajama, 1998. 354 s. ISBN 80-967547-2-6.

Zdroj
-----

* *Tento článok je čiastočný alebo úplný preklad článku Kościelisko (wieś) na poľskej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Kościelisko**

| * z
* d
* u
Malopoľské vojvodstvo |
| --- |
| mestá s právami powiatu | 
* Krakov (sídlo vojvodstva)
* Nowy Sącz
* Tarnów

 | Erb malopoľského vojvodstva |
| powiaty | 
* bocheński
* brzeski
* chrzanowski
* dąbrowski
* gorlicki
* krakowski
* limanowski
* miechowski
* myślenicki
* nowosądecki
* nowotarski
* olkuski
* oświęcimski
* proszowicki
* suski
* tarnowski
* tatrzański
* wadowicki
* wielicki

 |